



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA:406-01/18-01/02

URBROJ: 2109/16-03-22-2

Pleškovec, 31. ožujka 2022.

Sukladno članku 15. stavku 2. Zakona o javnoj nabavi („Narodne novine“, broj 120/16.) te članku 28. Statuta Općine Sveti Juraj na Bregu („Službeni glasnik Međimurske županije“, broj 08/21.), Općinsko vijeće Općine Sveti Juraj na Bregu na svojoj 05. sjednici održanoj 31. ožujka 2022. godine, donosi

**I. IZMJENE I DOPUNE PRAVILNIKA**

**O PROVEDBI POSTUPAKA JEDNOSTAVNE NABAVE U**

**OPĆINI SVETI JURAJ NA BREGU**

**Članak 1.**

U Pravilniku o provedbi postupka jednostavne nabave u Općini Sveti Juraj na Bregu („Službeni glasnik Međimurske županije“, broj 10/18.) članak 6. mijenja se i glasi:

Nabava robe, radova i usluga procijenjene vrijednosti manje od 5.000,00 kn provodi se izravnom nabavom s jednim gospodarskim subjektom. Kod nabave roba u prodavaonicama ili nabave poštanskih, telekomunikacijskih usluga, usluga registracije službenih automobila i ostalo, plaćanje se vrši bez slanje narudžbenice.

Nabava roba, radova i usluga procijenjene vrijednosti jednake ili veće od 5.000,00 kuna, a manje od 20.000,00 kuna provodi se izdavanjem narudžbenice ili zaključivanjem ugovora s jednim gospodarskim subjektom.

Nabava roba, radova i usluga procijenjene vrijednosti jednake ili veće od 20.000,00 kuna a manje od 70.000,00 kuna provodi se temeljem jedne ili više prikupljenih ponuda, izdavanjem narudžbenice ili zaključivanjem ugovora s gospodarskim subjektom čija ponuda najbolje ispunjava svrhu i cilj nabave.

Narudžbenicu ili ugovor ovjerava i potpisuje općinski načelnik.

**Članak 2.**

Ostale odredbe Pravilnika o provedbi postupka jednostavne nabave u Općini Sveti Juraj na Bregu KLASA:406-01/18-01/02; URBROJ:2109/16-03-18-1 od 28. lipnja 2018. godine ne mijenjaju se.

**Članak 3.**

Ovaj Pravilnik stupa na snagu osmog dana od dana objave u „Službenom glasniku Međimurske županije“.

 **PREDSJEDNIK**

 Općinskog vijeća

 Anđelko Kovačić